Leet

Con d'el termen **Leet** (a volte scrivud **l33t** o **1337**) el se usa indicar una forma de codífica de la lengua inglesa doperand un insem de caràter mia alfabétic al post de le normai lètere o d'un son specífic.
El termen el vegn del francés "élite" (per quel el se pœl trovar-l scrivud come **3l33t** o **31337**) e 'l se ciama incí perqè l'è mia comprensíbel da tuts.

## Stòria
El leet al buta le soe radix end la sotacultura del Ínternet e en particolar en Internet Relay Chat. Quí i utents i scriveven messaj velocement e senza badar a error de batidura (*teh* en cambi de *the* l'era el plussé frequent). Aultre volte l'intenzion l'era quella de far comprènder certs messaj domà a una part dei utents anca en d'una *stanza* pública. El leet el nass anca del besogn de memorizar parole ciav que le g'habiessen sens, ma mia fàcil de recognósser.

En plu, i *SysOp* de le vègie BBS i faven controi sui file disponíbei per verífica qe al ve fœss mia material illegal. Per rènder velox le rebusqe, de sòlit, i esaminaven mia tuts i file, ma i faven domà rebusqe sui nòm. El l33t l'è donca un mœd vàlid per rènder el file recognossíbel a qi qe l'el cercàss, entant qe al scapava a le rebusqe dei SysOp.

En d'l'àmbit del videojœg online e de l'hacking, el termen leet l'è doperad anca come sinònim de talent fœra de l'ordinari.

## L'alfabet
L'alfabet 1337 l'è mia un alfabet unívoc e g'è plussé variants per ogni tip de letura. Donca l'è "vert" fess. Un quai segn i pœlen indicar plussé lètere (*/\/\* podarèiss vésser una M come do A), e de spess i èn mia doperads tuts i caràter speçai qui de sota, ma domà le cifre.

* **A**: 
* **B**: 
* **C**: 
* **Ç**: 
* **D**: 
* **E**: 
* **F**: 
* **G**: 
* **H**: 
* **I**: 
* **J**: 
* **K**: 
* **L**: 
* **M**: 
* **N**: 
* **O**: 
* **Œ**:  ...
* **P**:  
* **Q**: 
* **R**: 
* **S**: 
* **T**: 
* **U**: 
* **V**: 
* **W**:  
* **X**: 
* **Y**: 
* **Z**: 

## Gramàtica
El leet el g'ha un par de régole gramaticai qe le modifiqen mia domà l'alfabet. Queste régole i èn però doperade asquas esclusivament en d'el leet ingles (en italiàn, per esempi, i esisteissen mia parole qe le fineissen en *-er*, con d'l'esclusion de "per").

### Parole qe le fineissen en ''-ed''
La desinenza **-ed** de le parole inglese la vegn sostituïda da la lettera **-t** o a volte la *e* la vegn apostrofada e la deventa **-'d**.

Esempi: *pwned* -> *pwnt* o *pwn'd*

### Parole qe le le fineissen en ''-er'' e ''-cker''
La desinenza **-er** de le parole inglese la vegn sostituïda da la desinenza **-or**, solitament scrivuda *-0r*. En d'le parole qe le tèrminen en **-cker**, el son *ck* el vegn sostituïd d'una *x*.

Esempi: *hacker* -> *h4x0r* (*haxor*)

### El sufiss ''-ness''
El sufiss *-ness* el vegn semplicement sostituïd da *-age*.

Esempi: *speakness* -> *5p34k4g3* (*speakage*)

### Síngole parole
Un quaic parole precise le g'han un so corrispondent leet:
* *owned* -> *pwnd*. La trasformazion de la *o* en *p* l'è dovuda a la soa posizion en d'la tastera.
* *I* (pronom) -> *eye* o *3y3*.
* *you* (pronom) -> *joo* o *j00* o plussé rarament *y3w*.
* *the* -> *teh*. Un àulter cambiament derivad d'un error de batidura frequent.

## Esempi
Un quaic trasliterazion leet plussé comun i èn:
* 31337 (*Eleet*, çoè *Elite*)
* 1 rUL3 7h1z w0rLd (*I rule this world*, sareiss a dir *Mi dòmine en quel mond qui* o *Qui comande mi*)
* c140 (*ciao*)
* h4xor (*[[hacker]]*)
* j00 suXx0rz, my 5w0rD 1s uB3r-l33t!!!!1!!!111!! Y3573Rd4y 1 r34lLy pwnz0r3d j00, n00b!!!11!!!!11111 (*You suckers, my sword is uber-leet! Yesterday I really defeated you, noob!*, val a dir *Siv s·ciape, la mea spada l'è potentíssima! Ier t'ho batud a la grand, bócia!*)
* h4xX0r r0XxOr, n00bz 5uXX0rZ!!!!11 Ey3 4m teh k3wl d00d!!!1 (*Hacker rocker, noobs suckers! I am the cool dude!*, çoè *I Hacker i regnen, i novellín i fan schifi! Mi sont el plussé bel!!!*)
* |_4/\/\3r (*[[Lamer]]*)
* Qu357 qu1 1'è un 353mp1 d3 5(r17ur4, (_+3 £@ |#37 4 (4p1r |'157355? (*Quest qui l'è un esempi de scritura, ge la fet capir l'istess?*)

## Curiosità
* Anca el Google el parla el leet: l'esisteiss de fait una soa version en lengua xx-hacker.
* En d'el webcomic Megatokyo un quai personaj (soratut Largo e el *Tipo l33t*) a volte i parlen en leet.
* Gantz, personaj de l'omònim manga, el s'esprim en leet.
* nmap, el port scanner, el pœl utilizar l'output en leet
* Facebook, el popolar social network, el g'ha la possibilità di selezionar come lengua la "Leet Speak".
* En d'el videojœg *Mario & Luigi: Fradei en d'el Temp*, g'è do nemix qe i parlen en Leet (defait el so cervel l'è controllad da un'antenna. Normalment i se ciamen *Martelkoopa*, nonostant lor i se defineissen M4r73lk00p4)
* Apple, el còdex produxud de la prima jenerazion di iPad l'è A1337
* Per un cert períod, se 'l se dijitava su la tastera 1337 su un qualsessia vídeo de YouTube, tuts i coments i compariven en leet.
* Tants alién en d'el webcomic Homestuck i parlen e scriven normalment en tante forme de leet, qe varien da personaj a personaj.

## Allaç estern
* Un artícolo a propòsit (EN)
* Tradutor da l33t a linguaj normal e viceversa
* Tradutor leet con caràter Unicode 
* Estension Leet Key per Mozilla Firefox